CELEX: 32013D0470
Language: fi
Date: 2013-09-20 00:00:00
Title: 2013/470/EU: Komission täytäntöönpanopäätös, annettu 20 päivänä syyskuuta 2013 , päätösten 2010/470/EU ja 2010/472/EU muuttamisesta lammas- ja vuohieläinten siemennesteen, munasolujen ja alkioiden unionin sisäisessä kaupassa ja unioniin tuonnissa sovellettavien scrapieen liittyvien eläinten terveyttä koskevien vaatimusten osalta (tiedoksiannettu numerolla C(2013) 5917)  ETA:n kannalta merkityksellinen teksti

24.9.2013   
            
            
               FI
            
            
               Euroopan unionin virallinen lehti
            
            
               L 252/32
            
         KOMISSION TÄYTÄNTÖÖNPANOPÄÄTÖS,
   annettu 20 päivänä syyskuuta 2013,
   päätösten 2010/470/EU ja 2010/472/EU muuttamisesta lammas- ja vuohieläinten siemennesteen, munasolujen ja alkioiden unionin sisäisessä kaupassa ja unioniin tuonnissa sovellettavien scrapieen liittyvien eläinten terveyttä koskevien vaatimusten osalta
   (tiedoksiannettu numerolla C(2013) 5917)
   (ETA:n kannalta merkityksellinen teksti)
   (2013/470/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa siltä osin, kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 11 artiklan 2 kohdan neljännen luetelmakohdan, 11 artiklan 3 kohdan kolmannen luetelmakohdan, 17 artiklan 2 kohdan b alakohdan, 18 artiklan 1 kohdan ensimmäisen luetelmakohdan sekä 19 artiklan johdantolauseen ja b alakohdan,
   sekä katsoo seuraavaa:
   
               (1)
            
            
               Komission päätöksessä 2010/470/EU (2) vahvistetaan terveystodistusten mallit muun muassa lammas- ja vuohieläinten siemennestettä, munasoluja ja alkioita sisältävien lähetysten unionin sisäistä kauppaa varten. Kyseisen päätöksen liitteissä III ja IV esitetään asianomaiset terveystodistusten mallit.
            
         
               (2)
            
            
               Komission päätöksessä 2010/472/EU (3) vahvistetaan muun muassa todistusvaatimukset lammas- ja vuohieläinten siemennestettä, munasoluja ja alkioita sisältävien lähetysten unioniin tuontia varten. Kyseisen päätöksen liitteessä II olevassa 2 osassa ja liitteessä IV olevassa 2 osassa esitetään asianomaiset terveystodistusten mallit.
            
         
               (3)
            
            
               Euroopan parlamentin ja neuvoston asetuksessa (EY) N:o 999/2001 (4) vahvistetaan nautaeläimiin, lampaisiin ja vuohiin sovellettavat eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt. Kyseisen asetuksen liitteessä VIII olevassa A luvussa vahvistetaan elävien eläinten, siemennesteen ja alkioiden unionin sisäistä kauppaa koskevat edellytykset. Lisäksi kyseisen asetuksen liitteessä IX vahvistetaan elävien eläinten, alkioiden, munasolujen ja eläinperäisten tuotteiden tuontia unioniin koskevat edellytykset.
            
         
               (4)
            
            
               Asetusta (EY) N:o 999/2001 muutettiin uuden tieteellisen näytön perusteella komission asetuksella (EU) N:o 630/2013 (5). Asetukseen (EY) N:o 999/2001 tehdyillä muutoksilla kumotaan useimmat epätyypillistä scrapieta koskevat rajoitukset. Lisäksi niillä mukautetaan lammas- ja vuohieläinten ja niiden siemennesteen ja alkioiden unionin sisäistä kauppaa ja tuontia koskevia sääntöjä niin, että ne vastaavat paremmin Maailman eläintautijärjestön (OIE) standardeja, joiden mukainen lähestymistapa klassiseen scrapieen on tiukempi.
            
         
               (5)
            
            
               Näin ollen päätöksen 2010/470/EU liitteissä III ja IV esitettyjä terveystodistusten malleja lammas- ja vuohieläinten siemennesteen sekä munasolujen ja alkioiden lähetysten unionin sisäistä kauppaa varten ja päätöksen 2010/472/EU liitteissä II ja IV esitettyjä terveystodistusten malleja lammas- ja vuohieläinten siemennesteen sekä munasolujen ja alkioiden lähetysten unioniin tuontia varten olisi muutettava niin, että ne vastaavat asetuksessa (EY) N:o 999/2001, sellaisena kuin se on muutettuna asetuksella (EU) N:o 630/2013, säädettyjä vaatimuksia.
            
         
               (6)
            
            
               Sen vuoksi päätöksiä 2010/470/EU ja 2010/472/EU olisi muutettava.
            
         
               (7)
            
            
               Jotta lammas- ja vuohieläinten siemennestettä, munasoluja ja alkioita sisältävien lähetysten kaupassa vältetään häiriöt niin unionin sisällä kuin unioniin tuonnissa, olisi siirtymäkauden ajan sallittava tietyin edellytyksin niiden terveystodistusten käyttö, jotka on annettu päätöksen 2010/470/EU ja päätöksen 2010/472/EU mukaisesti ennen niihin tällä päätöksellä tehtyjä muutoksia.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2010/470/EU liitteet III ja IV tämän päätöksen liitteen I mukaisesti.
   2 artikla
   Muutetaan päätöksen 2010/472/EU liitteet II ja IV tämän päätöksen liitteen II mukaisesti.
   3 artikla
   1.   Jäsenvaltioiden on 31 päivään joulukuuta 2014 ulottuvan siirtymäkauden aikana sallittava seuraavien lähetysten kauppa unionissa:
   
               a)
            
            
               sellainen lammas- ja vuohieläinten siemenneste, joka on kerätty, käsitelty ja varastoitu direktiivin 92/65/ETY mukaisesti viimeistään 31 päivänä joulukuuta 2013 ja jota sisältävien lähetysten mukana on päätöksen 2010/470/EU, sellaisena kuin se on ennen siihen tällä päätöksellä tehtyjä muutoksia, liitteessä III olevassa A osassa esitetyn terveystodistuksen mallin mukainen viimeistään 31 päivänä joulukuuta 2014 annettu terveystodistus;
            
         
               b)
            
            
               sellaiset lammas- ja vuohieläinten munasolut ja alkiot, jotka on kerätty, käsitelty ja varastoitu direktiivin 92/65/ETY mukaisesti viimeistään 31 päivänä joulukuuta 2013 ja joita sisältävien lähetysten mukana on päätöksen 2010/470/EU, sellaisena kuin se on ennen siihen tällä päätöksellä tehtyjä muutoksia, liitteessä IV olevassa A osassa esitetyn terveystodistuksen mallin mukainen viimeistään 31 päivänä joulukuuta 2014 annettu terveystodistus.
            
         2.   Jäsenvaltioiden on 31 päivään joulukuuta 2014 ulottuvan siirtymäkauden aikana sallittava seuraavien lähetysten tuonti unioniin:
   
               a)
            
            
               sellainen lammas- ja vuohieläinten siemenneste, joka on kerätty, käsitelty ja varastoitu direktiivin 92/65/ETY mukaisesti viimeistään 31 päivänä joulukuuta 2013 ja jota sisältävien lähetysten mukana on päätöksen 2010/472/EU, sellaisena kuin se on ennen siihen tällä päätöksellä tehtyjä muutoksia, liitteessä II olevan 2 osan A jaksossa esitetyn terveystodistuksen mallin mukainen viimeistään 31 päivänä joulukuuta 2014 annettu terveystodistus;
            
         
               b)
            
            
               sellaiset lammas- ja vuohieläinten munasolut ja alkiot, jotka on kerätty, käsitelty ja varastoitu direktiivin 92/65/ETY mukaisesti viimeistään 31 päivänä joulukuuta 2013 ja joita sisältävien lähetysten mukana on päätöksen 2010/472/EU, sellaisena kuin se on ennen siihen tällä päätöksellä tehtyjä muutoksia, liitteessä IV olevassa 2 osassa esitetyn terveystodistuksen mallin mukainen viimeistään 31 päivänä joulukuuta 2014 annettu terveystodistus.
            
         4 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä syyskuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 268, 14.9.1992, s. 54.
   
      (2)  Komission päätös 2010/470/EU, annettu 26 päivänä elokuuta 2010, terveystodistusten malleista hevos-, lammas- ja vuohieläinten siemennesteen, munasolujen ja alkioiden sekä sikaeläinten munasolujen ja alkioiden unionin sisäistä kauppaa varten (EUVL L 228, 31.8.2010, s. 15).
   
      (3)  Komission päätös 2010/472/EU, annettu 26 päivänä elokuuta 2010, lammas- ja vuohieläinten siemennesteen, munasolujen ja alkioiden tuonnista unioniin (EUVL L 228, 31.8.2010, s. 74).
   
      (4)  Euroopan parlamentin ja neuvoston asetus (EY) N:o 999/2001, annettu 22 päivänä toukokuuta 2001, tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä (EYVL L 147, 31.5.2001, s. 1).
   
      (5)  Komission asetus (EU) N:o 630/2013, annettu 28 päivänä kesäkuuta 2013, tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden muuttamisesta (EUVL L 179, 29.6.2013, s. 60).
   
      LIITE I
      Muutetaan päätöksen 2010/470/EU liitteet III ja IV seuraavasti:
      
                  1)
               
               
                  Korvataan liitteessä III oleva A osa seuraavasti:
                  ”A   OSA
                  Terveystodistuksen malli IIIA lammas- ja vuohieläinten sellaisen siemennesteen lähetysten unionin sisäistä kauppaa varten, joka on kerätty neuvoston direktiivin 92/65/ETY mukaisesti 31 päivän elokuuta 2010 jälkeen ja lähetetty hyväksytyltä keinosiemennysasemalta, jolta siemenneste on peräisin
                  
                     
                  
                     
                  
                     
               
            
                  2)
               
               
                  Korvataan liitteessä IV oleva A osa seuraavasti:
                  ”A   OSA
                  Terveystodistuksen malli IVA lammas- ja vuohieläinten sellaisten munasolujen ja alkioiden lähetysten unionin sisäistä kauppaa varten, jotka on kerätty tai tuotettu neuvoston direktiivin 92/65/ETY mukaisesti 31 päivän elokuuta 2010 jälkeen ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin
                  
                     
                  
                     
                  
                     
               
            
   
      LIITE II
      Muutetaan päätöksen 2010/472/EU liitteet II ja IV seuraavasti:
      
                  1)
               
               
                  Korvataan liitteessä II olevan 2 osan A jakso seuraavasti:
                  ”A   jakso
                  
                  Malli 1 – Terveystodistus siemennesteelle, joka on lähetetty siltä hyväksytyltä keinosiemennysasemalta, jolta kyseinen siemenneste on peräisin
                  
                     
                  
                     
                  
                     
                  
                     
                  
                     
                  
                     
               
            
                  2)
               
               
                  Korvataan liitteessä IV oleva 2 osa seuraavasti:
                  ”2   OSA
                  
                     Lammas- ja vuohieläinten munasolujen ja alkioiden lähetysten tuonnissa käytettävä terveystodistuksen malli